
PËR PËRCAKTIMIN E AUTORITETEVE PËRGJEGJËSE PËR RISHIKIMIN E LEGJISLACIONIT DHE MIRATIMIN E METODOLOGJISË SË SHQYRTIMIT TË PËRPUTHSHMËRISË SË KRITEREVE EKZISTUESE QË GARANTOJNË TË DREJTËN E THEMELIMIT DHE TË DREJTËN E USHTRIMIT TË AKTIVITETIT PËR OFRUESIT E SHËRBIMEVE NË REPUBLIKËN E SHQIPËRISË ME LIGJIN NR.66/2016, “PËR SHËRBIMET NË REPUBLIKËN E SHQIPËRISË”
 
Në mbështetje të nenit 100 të Kushtetutës dhe të pikës 2, të nenit 16, të ligjit nr.66/2016, “Për shërbimet në Republikën e Shqipërisë”, me propozimin e ministrit të Zhvillimit Ekonomik, Turizmit, Tregtisë dhe Sipërmarrjes, Këshilli i Ministrave
 
VENDOSI:
 
1. Përcaktimin e autoriteteve përgjegjëse për rishikimin e legjislacionit dhe shqyrtimin e përputhshmërisë së kritereve ekzistuese për ushtrimin e së drejtës së themelimit dhe skemat e autorizimit me ligjin nr.66/2016, “Për shërbimet në Republikën e Shqipërisë”, sipas aneksit nr.1 që i bashkëlidhet këtij vendimi dhe pjesë përbërëse e tij. 
2. Miratimin e metodologjisë së shqyrtimit të përputhshmërisë së kritereve ekzistuese të përcaktuara në pikën 1, me ligjin nr.66/2016, “Për shërbimet në Republikën e Shqipërisë”, sipas aneksit nr.2, që i bashkëlidhet këtij vendimi dhe është pjesë përbërëse e tij. 
3. Ngarkimin e autoriteteve përgjegjëse për hartimin e planit të rishikimit të legjislacionit ekzistues për sektorët në kompetencën e tyre për shqyrtimin e përputhshmërisë me ligjin nr.66/2016, “Për shërbimet në Republikën e Shqipërisë”, brenda 4 muajve nga hyrja në fuqi e këtij vendimi.
4. Ngarkimin e  Ministrisë së Zhvillimit Ekonomik, Turizmit, Tregtisë dhe Sipërmarrjes për hartimin e planit të integruar për rishikimin e legjislacionit ekzistues sektorial, për shqyrtimin e përputhshmërisë me ligjin nr.66/2016, “Për shërbimet në Republikën e Shqipërisë”, brenda 6 muajve nga hyrja në fuqi e këtij vendimi. 
5. Ministri i Zhvillimit Ekonomik, Turizmit, Tregtisë dhe Sipërmarrjes, brenda një muaji nga hyrja në fuqi e këtij vendimi, miraton udhëzuesin praktik për zbatimin e këtij vendimi. 
6. Autoritetet përgjegjëse raportojnë çdo 6 muaj nga hyrja në fuqi e këtij vendimi, pranë Ministrisë së Zhvillimit Ekonomik, Turizmit, Tregtisë dhe Sipërmarrjes, për ecurinë e procesit të rishikimit e të shqyrtimit të përputhshmërisë.
7. Ministria e Zhvillimit Ekonomik, Turizmit, Tregtisë dhe Sipërmarrjes raporton, periodikisht, pranë Ministrisë së Integrimit Evropian për ecurinë e procesit të rishikimit dhe shqyrtimit të legjislacionit ekzistues sipas pikave 1 dhe 2, të këtij vendimi. 
8. Vendimi nr.264, datë 3.4.2013, i Këshillit të Ministrave, “Për organizimin e punës për përafrimin e legjislacionit në fushën e së drejtës së vendosjes dhe lëvizjes së lirë të shërbimeve”, shfuqizohet.
9. Ngarkohen Ministria e Zhvillimit Ekonomik, Turizmit, Tregtisë dhe Sipërmarrjes dhe autoritetet përgjegjëse për zbatimin e këtij vendimi.
Ky vendim hyn në fuqi  pas botimit në Fletoren Zyrtare.

 ZËVENDËSKRYEMINISTRI
Niko Peleshi

ANEKSI 1
AUTORITET PËRGJEGJËSE PËR RISHIKIMIN E LEGJISLACIONIT DHE SHQYRTIMIN E PËRPUTHSHMËRISË SË KRITEREVE EKZISTUESE ME LIGJIN NR.66/2016 “PËR SHËRBIMET NË REPUBLIKËN E SHQIPËRISË”

1. Ministria e Mbrojtjes
1.1 Autoriteti i Kontrollit Shtetëror të Eksporteve (AKSHE)
2. Ministria e Punëve të Brendshme
2.1 Drejtoria e Përgjithshme e Policisë 
2.2 Inspektorati Kombëtar i Mbrojtjes së Territorit (IKMT)
2.3 Drejtoria e përgjithshme e Mbrojtjes nga Zjarri dhe Shpëtimi
2.4 Qendra e Shërbimeve dhe Administrimit të Mjeteve të Transportit
3. Ministria e Zhvillimit Ekonomik, Turizmit, Tregtisë dhe Sipërmarrjes 
3.1 Agjencia Shqiptare e Zhvillimit të Investimeve (AIDA)
3.2 Agjencia Kombëtare e Bregdetit
3.3 Agjencia Kombëtare e Turizmit
3.4 Agjencia e Trajtimit të Koncesioneve
3.5 Drejtoria e Përgjithshme e Metrologjisë
3.6 Drejtoria e Përgjithshme e Akreditimit
3.7 Drejtoria e Përgjithshme e Standardizimit
3.8 Drejtoria e Përgjithshme e Patentave dhe Markave
3.9 Qendra Kombëtare e Biznesit
4. Ministria e Zhvillimit Urban
4.1 Agjencia Kombëtare e Planifikimit të Territorit
4.2 Agjencia e Zhvillimit të Territorit
5. Ministria e Financave
5.1 Drejtoria e Përgjithshme e Tatimeve
5.2 Drejtoria e Përgjithshme e Doganave
5.3 Njësia e Mbikëqyrjes së Lojërave të Fatit
5.4 Qendra e Trajnimit të Administratës Tatimore dhe Doganore
6. Ministria e Arsimit dhe Sportit
6.1 Agjencia Kombëtare e Provimeve
6.2 Instituti i Zhvillimit të Arsimit
6.3 Inspektorati Shtetëror i Arsimit
6.4 Agjencia Publike e Akreditimit të Arsimit të Lartë
6.5 Agjencia e Shërbimit të Sporteve
7. Ministria e Drejtësisë
7.1 Agjencia e Mbikëqyrjes së Falimentit
7.2 Agjencia e Kthimit dhe Kompensimit të Pronave
7.3 Drejtoria e Përgjithshme e Përmbarimit
7.4 Instituti i Mjekësisë Ligjore
7.5 Zyra Qendrore e Regjistrimit të Pasurive të Paluajtshme
8. Ministria e Kulturës
8.1 Zyra Shqiptare e të Drejtës së Autorit

9. Ministria e Mirëqenies Sociale dhe Rinisë
9.1 Shërbimi Social Shtetëror
9.2 Shërbimi Kombëtar i Punësimit
9.3 Inspektorati Shtetëror i Punës
9.4 Agjencia Kombëtare e Arsimit, Formimit Profesional dhe Kualifikimeve
10. Ministria e Shtetit për Inovacionin dhe Administratën Publike
10.1 Autoriteti i Komunikimeve  Elektronike dhe Postare (AKEP)
10.2 Agjencia e Ofrimit të Shërbimeve të Integruara
10.3 Autoriteti Kombëtar për Nënshkrimin Elektronik
11. Ministria e Shëndetësisë
11.1 Autoriteti Shëndetësor Rajonal Tiranë
11.2 Instituti i Shëndetit Publik
11.3 Qendra Kombëtare e Kontrollit të Pajisjeve Mjekësore dhe Barnave
11.4 Qendra Kombëtare e Cilësisë, Sigurisë dhe Akreditimit të Institucioneve Shëndetësore

12. Ministria e Energjisë dhe Industrisë
12.1 Agjencia Kombëtare e Burimeve Natyrore
12.2 Shërbimi Gjeologjik Shqiptar
12.3 Inspektorati Shtetëror Teknik dhe Industrial
12.4 Agjencia Kombëtare Bërthamore
12.5 Reparti i Inspektim-Shpëtim Minierave
13. Ministria e Mjedisit
13.1 Inspektorati Shtetëror i Mjedisit dhe Pyjeve
13.2 Agjencia Kombëtare e Mjedisit
14. Ministria e Bujqësisë, Zhvillimit Rural dhe Administrimit të Ujërave
14.1 Drejtoria e Prodhimit Bujqësor dhe Blegtoral
14.2 Drejtoria e Përgjithshme e Shërbimeve Bujqësore
14.3 Drejtoria e Peshkimit

ANEKSI 2

Metodologjia e shqyrtimit të përputhshmërisë së kritereve ekzistuese që garantojnë të drejtën e themelimit dhe të drejtën e ushtrimit të aktivitetit për ofruesit e shërbimeve në Republikën e Shqipërisë me ligjin nr. 66/2016 “Për shërbimet në Republikën e Shqipërisë”
Metodologjia përfshin për ushtrimin e të  drejtës së themelimit dhe të skemave të autorizimit, për ofruesit e shërbimeve shqyrtimin e përputh-shmërisë së kritereve ekzistuese nëpërmjet vetëpunësimit ose në formën e sipërmarrjes kundrejt një shpërblimi, me ligjin nr. 66/2016 “Për shërbimet në Republikën e Shqipërisë”.
Kjo metodologji, parashtron qëllimet kryesore dhe hapat që duhen ndjekur nga Grupi për Rishikimin e Legjislacionit (GRL) dhe Grupet Sektoriale të Punës, krijuar me urdhrin e Kryeministrit nr. 39, date 2.4.2013, për shqyrtimin e përputhshmërisë së kritereve ekzistuese me ligjin nr. 66/2016 “Për shërbimet në Republikën e Shqipërisë”.
Puna për shqyrtimin e përputhshmërisë së kritereve ekzistuese për  të drejtën e themelimit  do të zhvillohet sipas fazave të mëposhtme:
Faza 1. Identifikimi i legjislacionit përkatës shqiptar dhe shqyrtimi i përputhshmërisë/ mospërputhshmërisë  me ligjin nr.66/2016 “Për shërbimet në RSH”
Identifikimi i legjislacionit shqiptar që rregullon sektorin për të mundësuar inventarizimin e paketës ligjore që do të shqyrtohet. Këtu përfshihen të gjitha aktet ligjore/nënligjore, udhëzime, urdhra dhe rregullore të ministrave, si edhe, nëse ka, urdhra profesionalë që rregullojnë profesione të caktuara. 
Bazuar mbi legjislacionin e identifikuar më sipër, procesi vijon me identifikimin e atyre dispozitave përkatëse të secilit akt ligjor/nënligjor, të cilat përmbajnë rregullime të kritereve që lidhen me të drejtën e themelimit dhe skemat e autorizimit për ofruesit e shërbimeve në sektorin konkret që analizohet. 
Faza 2: Shqyrtimi i përputhshmërisë/ mos-përputhshmërisë  me ligjin nr.66/2016 “Për shërbimet në RSH”
Shqyrtimi i përputhshmërisë bëhet duke verifikuar të gjitha parimet dhe kriteret, sipas formularit të mëposhtëm. 


	
FORMULARI I SHQYRTIMIT TË LEGJISLACIONIT EKZISTUES 
     I. TË DHËNA TË PËRGJITHSHME

	AUTORITETI KOMPETENT[footnoteRef:1] [1:  “Autoritet kompetent”  është çdo organ ose autoritet që ka rol mbikëqyrës apo rregullator në një veprimtari shërbimi, në mënyrë të veçantë organet administrative, përfshirë gjykatat administrative, organet profesionale dhe shoqatat apo organizata të tjera profesionale, të cilat rregullojnë, në mënyrë kolektive, ofrimin ose përfitimin e një shërbimi apo ushtrimin e veprimeve të tjera të lidhura me të.
] 

	

	AUTORITETI PËRGJEGJËS[footnoteRef:2] [2:  “Autoritet përgjegjës” është autoriteti që mbulon çështjet dhe harton politikat e nevojshme për një sektor të caktuar.] 

	

	MINISTRIA:  
	Ministria e Zhvillimit Ekonomik, Turizmit, Tregtisë dhe Sipërmarrjes

	OBJEKTI :              
	Shqyrtim i përputhshmërisë së kritereve ekzistuese me ligjin për shërbimet



	LLOJI I AKTIT
	TITULLI

	□
	Ligj
	

	□
	Akt nënligjor:
	

	□
	VKM
	

	□
	Udhëzim
	

	□
	Rregullore 
	

	□
	Urdhër
	



     II. INFORMACIONI KRYESOR 	
     II.1 FUSHA E ZBATIMIT TË LEGJISLACIONIT EKZISTUES
	Specifiko llojin e shërbimit/ve që rregullon legjislacioni ekzistues sektorial, ndërmjet opsionit 1 ose 2:

	1. Shërbime të përfshira në fushën e zbatimit të ligjit për shërbimet
(përshkruaj)____________________________________________________

[ Nëse po plotësoni seksionet II dhe III ]
	□

	2. Shërbime të përjashtuara nga fusha e zbatimit të ligjit për shërbimet
Specifiko më poshtë:

[ Nëse po, plotësoni seksionet II.2 dhe II.3 dhe III ]
	□

	Shërbime joekonomike, me interes të përgjithshëm;  
	□

	Shërbime financiare, si shërbimet bankare, kreditimi, sigurimi e ri sigurimi, pensionet profesionale e personale, letrat me vlerë, fondet e investimeve, pagesat dhe këshillimi për investimet, përfshirë shërbimet financiare të  listuara në shkronjën “B” të aneksit IV të Marrëveshjes së Stabilizim-Asociimit BE-Shqipëri;
	□

	Shërbime të rrjeteve të komunikimit elektronik, si dhe objekteve të lidhura me to, në lidhje me çështjet që mbulon ligji për komunikimet elektronike;
	□

	Shërbime në fushën e transportit, përfshirë transportin rrugor, hekurudhor, detar dhe ajror;
	□

	Shërbime të agjencive të punësimit të përkohshëm;
	□

	Shërbime shëndetësore e farmaceutike, të ofruara me qëllim terapeutik, nëpërmjet strukturave të kujdesit shëndetësor apo jo, dhe pavarësisht mënyrës së organizimit e financimit të tyre apo faktit nëse janë publike apo private;
	□

	Shërbime audiovizive, përfshirë edhe shërbimet kinematografike, pavarësisht mënyrës së prodhimit, shpërndarjes e transmetimit, si edhe transmetimet radiofonike e çdo shërbim tjetër, që jepet në fushën e të drejtave të autorit dhe të drejtave të tjera të lidhura me to, në bazë të legjislacionit që rregullon këtë veprimtari në vendin tonë;
	□

	lojëra të fatit;
	□

	Veprimtari që lidhen me ushtrimin e autoritetit zyrtar;
	□

	Shërbime sociale që u ofrohen individëve dhe grupeve në nevojë, të cilët nuk janë në gjendje të përballojnë, me burimet që kanë, nevojat e tyre jetësore për ruajtjen, zhvillimin dhe rehabilitimin e mundësive individuale, për të kapërcyer nevojat emergjente ose kronike, të ofruara nga shteti ose subjekte jopublike, të licencuara nga shteti;
	□

	strehimi social;
	□

	Tatime, taksa kombëtare ose vendore; 
	□

	Shërbime private të sigurisë fizike;
	□

	Shërbime të ofruara nga noterët apo përmbaruesit, të emëruar me një akt të autoritetit kompetent.
	□




          II.2 VLERËSIMI I PARIMEVE TË PËRGJTHSHME

	Për secilën pyetje, përzgjidh një nga opsionet “Po” ose “Jo”.
	Referenca në dispozitën ekzistuese

	a) A aplikohet skemë  autorizimi?
	Po  □
	Jo □
	

	b) A është e domosdoshme skema e autorizimit?
	Po  □
	Jo □
	Nuk aplikohet

	c) A aplikohen kritere për dhënien e skemës së autorizimit?
	Po  □
	Jo □
	

	d) A janë kriteret për pajisjen me skemë autorizimi diskriminuese për ofruesin e shërbimit? 

	Po  □
	Jo □
	

	e) A janë kriteret për pajisjen me skemë autorizimi të justifikuara me një arsye madhore të lidhur me interesin publik?

	Po  □
	Jo □
	Nuk aplikohet

	f) A janë kriteret për pajisjen me skemë autorizimi proporcionale me qëllimin që kërkohet të arrihet?
	Po  □
	Jo □
	Nuk aplikohet

	g) A ka të drejtë ofruesi i shërbimit të ushtrojë veprimtarinë në të gjithë territorin e Shqipërisë?
	Po  □
	Jo □
	

	h) A jepet skema e autorizimit për një afat kohor të pacaktuar?
	Po  □
	Jo □
	

	i) A aplikohet rinovim automatik i autorizimit?
	Po  □
	Jo □
	

	j) A ka rregulla për përzgjedhjen mes disa kandidatëve?
	Po  □
	Jo □
	

	k) A ka rregulla procedurale të përcaktuara për dhënien e autorizimit?
	Po  □
	Jo □
	




    II.3 VERIFIKIMI I KRITEREVE TË NDALUARA

	A kushtëzohet fillimi apo ushtrimi i veprimtarisë së shërbimit nga përmbushja e një apo disa prej kritereve të ndaluara sipas nenit 5 të ligjit për shërbimet:
	Po  □
	Jo □
	Referenca në dispozitën ekzistuese

	
	
	
	

	Nëse po, arsyeto domosdoshmërinë e aplikimit të këtij kushtëzimi:
	



     II.4 KRITERET QË DUHEN VLERËSUAR 

	A i nënshtrohet fillimi apo ushtrimi i veprimtarisë së shërbimit përmbushjes së ndonjërës së pikave të mëposhtme:
	Referenca në dispozitën ekzistuese

	a) kufizimet sasiore apo territoriale, veçanërisht në formën e një numri të caktuar popullsie apo distance minimale ndërmjet ofruesve të shërbimit; 
	Po  □
	Jo □
	

	b) detyrimi i ofruesit për të pasur një formë të caktuar juridike; 
	Po  □
	Jo □
	

	c) kërkesa që lidhen me zotërimin e kuotave ose aksioneve të një shoqërie; 
	Po  □
	Jo □
	

	d) kërkesa, sipas të cilave e drejta e ofrimit të një shërbimi të caktuar, përjashtuar profesionet e rregulluara, për shkak të natyrës specifike të veprimtarisë, u jepet ofruesve të caktuar; 
	Po  □
	Jo □
	

	e) ndalimi për të pasur më shumë se një zyrë brenda territorit; 
	Po  □
	Jo □
	

	f) kërkesa për të pasur një numër minimal punonjësish; 
	Po  □
	Jo □
	

	g) vendosja e tarifave minimale dhe/ose maksimale, të cilave duhet t’u përmbahet ofruesi i shërbimit;
	Po  □
	Jo □
	

	h) detyrimi ndaj një ofruesi që, bashkë me shërbimin e tij, të ofrojë edhe shërbime të tjera specifike.
	Po  □
	Jo □
	



     III. VLERËSIMI I TË DREJTAVE TË PERFITUESVE TË SHËRBIMIT

· KRITERET 
	a) A është e mundur që çdo person fizik, shqiptar apo i huaj, të përfitojë nga shërbimet e ofruara në territorin e Republikës së Shqipërisë pa qenë i detyruar të pajiset me një autorizim apo të bëjë deklaratë para autoriteteve kompetente për këtë qëllim? 
	Po  □
	Jo □

	b) A janë publike kushtet e përgjithshme për përfitimin e një shërbimi të caktuar  nga ofruesi ?
	Po  □
	Jo □

	c) A aplikohen kritere diskriminuese, lidhur me shtetësinë apo vendin e qëndrimit të përfituesit ?
	Po  □
	Jo □

	d) Kur aplikohen kritere diskriminuese lidhur me shtetësinë apo vendin e qëndrimit të përfituesit, a justifikohen këto kritere nga nevoja objektive?  
	Po  □
	Jo □

	e) A u ofrohet përfituesve të  shërbimeve informacion i përgjithshëm për kërkesat e zbatueshme për ushtrimin e veprimtarisë së ofrimit të shërbimeve e përfitimin prej tyre dhe, sidomos, për ato që lidhen me mbrojtjen e konsumatorëve?

	Po  □
	Jo □

	f) A u ofrohet përfituesve të  shërbimeve informacion të përgjithshëm për mjetet e ankimit, në rast mosmarrëveshjeje ndërmjet ofruesit dhe përfituesit?
	Po  □
	Jo □

	g) A u ofrohet përfituesve të  shërbimeve informacion në lidhje me pikat e kontaktit të shoqatave apo organizatave, nga të cilat mund të informohen ofruesit apo përfituesit? 
	Po  □
	Jo □




·   CILËSIA E SHËRBIMIT

	a) A vihen në dispozicion të përfituesve nga ana e ofruesit të shërbimeve informacioni lidhur me emrin, statusin, formën juridike të ofruesit, adresën, ku të jenë përcaktuar edhe të dhëna për kontaktim e komunikim të drejtpërdrejtë, sipas rastit, edhe në mënyrë elektronike, numrin unik të identifikimit të subjektit  (NUIS)? 
	Po  □
	Jo □

	b) A vihen në dispozicion të përfituesve, nga ana e ofruesit të shërbimeve, të dhëna për autoritetin kompetent për këtë qëllim apo PVK-në (në rastin kur veprimtaria është objekt i autorizimit)?
	Po  □
	Jo □

	c) A vihen në dispozicion të përfituesve, nga ana e ofruesit të shërbimeve, organin profesional apo ndonjë institucion të ngjashëm, ku ofruesi është regjistruar, titullin profesional dhe vendin ku e ka fituar këtë titull (në rastin e profesioneve të rregulluara)?
	Po  □
	Jo □

	d) A vihen në dispozicion të përfituesve, nga ana e ofruesit të shërbimeve, klauzolat kontraktore, nëse ka, të përdoruara nga ofruesi, në lidhje me dispozitat e zbatueshme dhe/ose gjykatat kompetente?
	Po  □
	Jo □

	e) A vihen në dispozicion të përfituesve, nga ana e ofruesit të shërbimeve, garancitë pas shitjes, nëse ka? 
	Po  □
	Jo □

	f) A vihen në dispozicion të përfituesve, nga ana e ofruesit të  shërbimeve,  çmimin e shërbimit, kur, për një shërbim të caktuar, është paracaktuar një  çmim?
	Po  □
	Jo □

	g) A vihen në dispozicion të përfituesve, nga ana e ofruesit të shërbimeve, karakteristikat kryesore të shërbimit, nëse nuk janë të qarta nga konteksti?
	Po  □
	Jo □






Faza 3:	Hartimi i raportit sektorial      
Raporti sektorial i shqyrtimit është një përmbledhje ekzekutive e analizës së kryer për sektorin e shërbimit që analizohet, gjetjeve dhe konkluzioneve përkatëse. Struktura e raportit është si më poshtë:
1. Qëllimi/misioni/objektivat e raportit
2. Metodologjia e rishikimit
3. Identifikimi i  paketës së legjislacionit kombëtar 
4. Identifikimi i dispozitave konkrete që do ti nënshtrohen rishikimit
5. Konstatimet
6. Rekomandimet 
7. Konkluzionet
8. Matrica sektoriale për ndryshimet ligjore, nëse ka
Me qëllim unifikimin dhe standardizimin e raporteve sektoriale, informacioni i detajuar për çdo pikë të raportit të jetë pjesë e udhëzuesit praktik të parashikuar në pikën 5 të këtij vendimi. 
Faza 4:	Përgatitja e planit të punës për ndryshimin/shfuqizimin e legjislacionit shqiptar në fuqi ose hartimin e akteve të reja ligjore dhe nënligjore që sigurojnë përputhshmërinë me ligjin për shërbimet
Hartimi i matricës finale për ndryshimet e legjislacionit ekzistues në kompetencë të autoritetit përgjegjës, përfshirë afatet përkatëse, nëse rezulton nga raporti hartuar në fazën 3. 











